laion/Wikipedia-Exotic huggingface dataset:
রাজীব

ওয়াসীমুল বারী রাজীব (জানুয়ারি ১, ১৯৫২–নভেম্বর ১৪, ২০০৪) যিনি রাজীব নামেই বেশি পরিচিত, ছিলেন একজন বাংলাদেশী অভিনেতা। তিনি প্রায় চার শতাধিক বাংলা চলচিত্রে অভিনয় করেছেন। খলনায়ক হিসেবে সফল হলেও অনেক চলচ্চিত্রে ভিন্ন চরিত্রেও অভিনয় করেছেন তিনি। তার উল্লেখযোগ্য চলচ্চিত্রের মধ্য রয়েছে তিনি দাঙ্গা (১৯৯২), হাঙর নদী গ্রেনেড (১৯৯৭), ভাত দে (১৯৮৪) প্রভৃতি। ১৯৮২ সালে কাজী হায়াৎ-এর ‘খোকন সোনা’ নামের একটি সিনেমা দিয়ে চলচ্চিত্রে অভিষেক হয় রাজীবের। বাংলাদেশের চলচ্চিত্র জগতে তার অবদানের জন্য তিনি চার বার জাতীয় চলচ্চিত্র পুরস্কারের পেয়েছেন। তার স্ত্রীর নাম ইসমত আরা। এই দম্পতির পাঁচ সন্তান। তিন ছেলে, প্রথম দুই ছেলে সন্তান জমজ ছিলেন-এরা ১৯৯৬ সালে দুর্ঘটনায় নৌকা ডুবে মৃত্যুবরণ করেন। তৃতীয় ছেলের নাম সায়নুল বারী দ্বীপ। দুই মেয়ে- নাম রানিসা রাজীব ও রাইসা রাজীব। রাজীব বাংলাদেশ জাতীয়তাবাদী দলের (বিএনপি) অঙ্গ সংগঠন জাতীয়তাবাদী সামাজিক ও সাংস্কৃতিক সংসদের (জাসাস) প্রতিষ্ঠাতা সাংগঠনিক সম্পাদক ছিলেন। পরে সাধারণ সম্পাদক ও মৃত্যুর আগ পর্যন্ত এর সভাপতি হিসাবে দায়িত্ব পালন করে গেছেন। রাজিব ২০০৪ সালের ১৪ নভেম্বর ক্যান্সারে আক্রান্ত্র হয়ে ৫২ বছর বয়সে মৃত্যুবরণ করেন। ঢাকার উত্তরার ৪ নম্বর সেক্টরে সিটি করপোরেশনের কবরস্থানে তাকে সমাহিত করা হয়। জাতীয় চলচ্চিত্র পুরস্কার বিজয়ী: শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার - হীরামতি (১৯৮৮) বিজয়ী: শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার - দাঙ্গা(১৯৯২) বিজয়ী: শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার - বিদ্রোহ চারিদিকে(২০০০) বিজয়ী: শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার - সাহসী মানুষ চাই(২০০৩) বাংলাদেশী অভিনেতাদের তালিকা প্রবেশদ্বার:  জীবনী বাংলাদেশ "Rajib passes away"। দ্য ডেইলি স্টার (বাংলাদেশ)। ঢাকা। নভেম্বর ১৮, ২০০৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ মে ১৪, ২০১৫।  "পর্দায় যেমন দেখাতেন তেমন ছিলেন না"। প্রথম আলো। সংগ্রহের তারিখ ২০১৯-১০-২৪।  "অভিনেতা রাজীবের স্ত্রী-সন্তানরা কেমন আছে?"। Bangladesh Today (ইংরেজি ভাষায়)। ২০২০-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৯-১০-২৪।  "রাজীবকে 'ভুলে গেছে' বিএনপি"। Dhakatimes News। সংগ্রহের তারিখ ১৩ মে ২০২০।  "জাসাসের ২৫৫ সদস্যের কমিটি: মালেক সভাপতি, মুনির সেক্রেটারি"। banglanews24.com (ইংরেজি ভাষায়)। সংগ্রহের তারিখ ১৩ মে ২০২০।  "অভিনেতা রাজিবের রুহের মাগফিরাত কামনায় দোয়া মাহফিল অনুষ্ঠিত"। The Daily Sangram। সংগ্রহের তারিখ ১৩ মে ২০২০। [স্থায়ীভাবে অকার্যকর সংযোগ] "জাসাসের ৩৪৫ সদস্যের নতুন কমিটি"। bangla.bdnews24.com। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৩ মে ২০২০।  "অভিনেতা রাজিবের মৃত্যুবার্ষিকীতে জাতীয়তাবাদী চলচ্চিত্র পরিষদের শ্রদ্ধা | daily nayadiganta"। The Daily Nayadiganta। সংগ্রহের তারিখ ১৩ মে ২০২০।  উইকিমিডিয়া কমন্সে রাজীব সংক্রান্ত মিডিয়া রয়েছে। ইন্টারনেট মুভি ডেটাবেজে রাজীব  (ইংরেজি) বাংলা মুভি ডেটাবেজে রাজীব
ভোলাব শহীদ স্মৃতি উচ্চ বিদ্যালয়

ভোলাব শহীদ স্মৃতি উচ্চ বিদ্যালয় বাংলাদেশের ঢাকা বিভাগের নারায়ণগঞ্জ জেলায় অবস্থিত একটি বিদ্যালয়। বিদ্যালয়টি বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অধীনে ভোলাব ইউনিয়নে অবস্থিত। বিদ্যালয়টি ১৯৭০ সনের ১২ই জানুয়ারি শীতলক্ষ্যা নদীর পূর্ব পাশে প্রতিষ্ঠিত হয়। ১৯৭১ সালে বাংলাদেশের স্বাধীনতা যুদ্ধ চলাকালে বিদ্যালয়টি মুক্তিযোদ্ধাদের ক্যাম্প হিসেবে ব্যবহৃত হয়। ফলে ১৯৭১ সালের ২৮ নভেম্বর বিদ্যালয়টি সম্পূর্ণ পুড়িয়ে ফেলা হয় এবং একই দিনে ঘটনাস্থলে তিন জন মুক্তিযোদ্ধা নিহত হয়।[তথ্যসূত্র প্রয়োজন] পরবর্তীতে মুক্তিযোদ্ধাদের স্মৃতি রক্ষার্থে বিদ্যালয়টির নামকরণ করা হয় ভোলাব শহীদ স্মৃতি উচ্চ বিদ্যালয়। ২০১৫ সালের ২৭ ফেব্রুয়ারি বিদ্যালয় প্রাঙ্গনে একটি মুক্তিযোদ্ধা ভবন প্রতিষ্ঠা করা হয়। এইস.এস.সি পরীক্ষাঃ "রূপগঞ্জে মুক্তিযোদ্ধা ভবন উদ্বোধন"। banglanews24.com। ঢাকা। ফেব্রুয়ারি ২৭, ২০১৫। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ মে ১৪, ২০১৫।  "রূপগঞ্জে মুক্তিযোদ্ধা ভবন উদ্বোধন"। নিউজনারায়ণগঞ্জ২৪.কম। নারায়ণগঞ্জ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ মে ১৪, ২০১৫।  মাধ্যমিক বিদ্যালয়[স্থায়ীভাবে অকার্যকর সংযোগ]
গাব্রিয়েল লিপমান

গাব্রিয়েল ইয়োনাস লিপমান (আগস্ট ১৬, ১৮৪৫ - জুলাই ১৩, ১৯২১) ফরাসি-লুক্সেমবার্গীয় পদার্থবিজ্ঞানী এবং উদ্ভাবক। তিনি ১৯০৮ সালে পদার্থবিজ্ঞানে নোবেল পুরস্কার লাভ করেন। আলোকচিত্র থেকে ছবির রংসমূহ পুনরুৎপাদনের পদ্ধতি আবিষ্কারের জন্য তিনি এই পুরস্কার পান। তিনি আলোর ব্যতিচার ধর্ম ব্যবহার করে এই পদ্ধতি প্রতিষ্ঠা করেছিলেন, যা লিপমান প্লেট নামে পরিচিত। এই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। "The Nobel Prize in Physics 1908"। NobelPrize.org (ইংরেজি ভাষায়)। সংগ্রহের তারিখ ২০২৩-০৮-১৫।  উইকিসংকলনে এই লেখকের লেখা মূল বই রয়েছে: Gabriel Lippmann Nobel Foundation - Official site (source for all citations quoted) Gabriel Lippmann in Jewish Encyclopedia Centre de Recherche Public - Gabriel Lippmann ওয়েব্যাক মেশিনে আর্কাইভকৃত ২৭ জুলাই ২০২১ তারিখে
কার্ল ফের্ডিনান্ড ব্রাউন

কার্ল ফের্ডিনান্ড ব্রাউন (জন্মঃ ৬ জুন, ১৮৫০ - মৃত্যুঃ ২০ এপ্রিল, ১৯১৮) একজন জার্মান পদার্থবিজ্ঞানী এবং উদ্ভাবক ছিলেন। তিনি ১৯০৯ সালে গুলিয়েলমো মার্কোনির সাথে যৌথভাবে পদার্থবিজ্ঞানে নোবেল পুরস্কার লাভ করেন ১৯০৯ সালে। তার জন্ম জার্মানির ফুলদা নামক স্থানে। যুক্তরাষ্ট্রের নিউ ইয়র্ক সিটিতে মৃত্যুবরণ করেন। বেতার যোগাযোগ প্রতিষ্ঠায় তার প্রত্যক্ষ ভূমিকা রয়েছে। এই জার্মান ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "Ferdinand Braun | German physicist | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১০।  "The Nobel Prize in Physics 1909"। NobelPrize.org (ইংরেজি ভাষায়)। সংগ্রহের তারিখ ২০২২-০১-১০।  পেটেন্ট মার্কিন পেটেন্ট ০৭,৫০,৪২৯  মার্কিন পেটেন্ট ০৭,৬৩,৩৪৫  অন্যান্য "Ferdinand Braun – Biography ওয়েব্যাক মেশিনে আর্কাইভকৃত ৩ আগস্ট ২০০৪ তারিখে". Nobel Lectures. Physics 1901-1921, Elsevier Publishing Company, Amsterdam, 1967. Naughton, Russell, "Karl Ferdinand Braun, Dr : 1850 - 1918". "Karl Ferdinand Braun ". Biographies of Famous Electrochemists and Physicists Contributed to Understanding of Electricity. Rybak, James P., "Forgotten" Pioneers of Wireless; Part 5 - Karl Ferdinand Braun". "Karl Ferdinand Braun, 1850-1918". (German) (English[স্থায়ীভাবে অকার্যকর সংযোগ] translation)
উদ্ভাবকদের তালিকা

এটি আবিস্কারকের তালিকা। পরিচ্ছেদসমূহ:  অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় আরও দেখুন তথ্যসূত্র আর্নেস্ট কার্ল অ্যাবে (১৮৪০–১৯০৫), জার্মানি – অ্যাবে সংগ্রাহী, অপবর্ণীয় লেন্স, প্রতিসরাঙ্ক মাপবার যন্ত্র হোবানেস আদাবিয়ান (১৮৭৯–১৯৩২), আর্মেনিয়া/রাসিয়া – রঙিন টেলিভিশনের ত্রিবর্ণ নীতি উইলিয়াম আদ্দিস (১৭৩৪–১৮০৮), ইংল্যান্ড – টুথব্রাশ জাবের ইবনে আফলাহ (c. ১১০০–১১৫০), ইসলামী স্পেন – পোর্টেবল সেলেস্টিয়াল গ্লোব কার্ল রোমান আব্ট (১৮৫০–১৯৩৩), সুইজারল্যান্ড – আব্ট রেক রেল ব্যবস্থা জিওভানি বাতিস্তা আমিচি (১৭৮৬–১৮৬৩), ইতালি – ডিপ্লাইডোস্কোপ, আমিচি প্রিজম ব্রুস আমেস (জন্ম ১৯২৮), ইউএসএ – আমেস পরীক্ষা (কোষ জীববিজ্ঞান) আনাতোলি আলেক্সান্দ্রোভ (১৯০৩–১৯৯৪), রাসিয়া – এন্টি-মাইন, নৌ পারমাণবিক চুল্লী (প্রথম পারমাণবিক বরফভাঙ্গা জাহাজ সহ) রস্তিস্লাভ আলেক্সেইভ (১৯১৬–১৯৮০), রাসিয়া – এক্রানোপ্ল্যান আলেকজান্ডার আলেক্সিয়েফ (১৯০১–১৯৮২) রাসিয়া/ফ্রান্স – পিনপর্দা অ্যানিমেশন (তার স্ত্রী ক্লেয়ার পার্কারের সাথে) রবার্ট এ্যাডলার (১৯১৩–২০০৭), অস্ট্রিয়া/যুক্তরাষ্ট – বেতার রিমোট কন্ট্রোল (ইউজিন পলে সহ) স্যামুয়েল ডব্লিউ এল্ডারসন (১৯১৪–২০০৫), ইউএসএ – ক্র্যাশ টেস্ট ডামি জেনেরিক আল্টসার (১৯২৬–১৯৯৮), রাসিয়া – TRIZ ("আবিস্কারকের সমস্যা তত্ত্ব সমাধান") আলেক্সেই আইসেব (১৯০৮–১৯৭১), রাসিয়া – প্রথম রকেট-চালিত যোদ্ধা বিমান, BI-1 (together with Isaev) আলবার্ট আইনস্টাইন (১৮৭৯-১৯৫৫), জার্মানি - আইনস্টাইন রেফ্রিজারেটর। ডাইসুকি ইনোয়ু (জন্ম ১৯৪০), জাপান – কারাওকে মেশিন জানোস ইরিনই (১৮১৭–১৮৯৫), হাঙ্গেরি – শব্দহীন ম্যাচ আব ইরেক্স (১৯০১–১৯৭১), ইউএস – অ্যানিমেশনের জন্য মাল্টিপ্লেন ক্যামেরা মামুরো ইমুরা (জন্ম ১৯৪৮), জাপান – RFIQin (স্বয়ংক্রিয় রন্ধন যন্ত্র) গ্যাব্রিয়েল ইলজারভ (১৯২১–১৯৯২), রাসিয়া – Ilizarov apparatus, বাহ্যিক স্থায়ীকরণ, distraction osteogenesis সের্গেই ইলিয়ুসিন (১৮৯৪–১৯৭৭), রাসিয়া – Il-series aircraft, including Ilyushin Il-2 bomber (ইতিহাসে সর্বাধিক উৎপাদিত সামরিক বিমান) ইসিডোর (১৫তম শতক), রাসিয়া – কল্পনানুসারে প্রথম রুশ ভদকা কেলভিন কুয়েট (জন্ম ১৯২৩), ইউএসএ – পারমাণবিক শক্তি মাইক্রোস্কোপ (গের্ড বিনিগ (১৯৪৭–), এবং ক্রিস্টোফার জেবার (?–) সহকারে) আডোল্ফ কুইটেলেট (১৭৯৬–১৮৭৪), ফ্রান্স/বেলজিয়াম – বডি মাস ইনডেক্স বিএমআই) আলেকজান্ডার গ্রাহামবেল (১৮৪৭-১৯২২), স্কটল্যান্ড - টেলিফোন, গ্রাফোফোন। চার্লস চেম্বারল্যান্ড (১৮৫১–১৯০৮), ফ্রান্স - চেম্বারল্যান্ড ফিল্টার আইজাক নিউটন (১৬৪২-১৭২৭), ইংল্যান্ড - প্রতিফলক দূরবীন। ইভান পেত্রোভিচ পাভলভ (১৮৪৯-১৯৩৬), রাশিয়া - কনডিশনিং রিফ্লেক্স -শর্তাধীন প্রতিবর্তী ক্রিয়া। অ্যান্ড্রুজ সেলসিয়াাস (১৭০১-১৭৪৪), সুইডেন - সেলসিয়াস স্কেল। টেড হফ (জন্ম ১৯৩৭), মার্কিন যুক্তরাষ্ট্র - মাইক্রোপ্রসেসর। আলবার্ট হফম্যান (১৯০৬-২০০৮), সুইজারল্যান্ড -এলএসডি (Lysergic acid diethylamide) কোতারো হোন্ডা (১৮৭০-১৯৫৪), জাপান – কেএস স্টিল উইকিমিডিয়া কমন্সে আবিস্কারক সংক্রান্ত মিডিয়া রয়েছে। পরিচ্ছেদসমূহ:  শীর্ষ অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় আরও দেখুন তথ্যসূত্র
জোহানেস ডিডেরিক ভ্যান ডার ওয়ালস

জোহানেস ডিডেরিক ভ্যান ডার ওয়ালস নেদারল্যান্ডের বিখ্যাত বিজ্ঞানী এবং তাপগতিবিদ্যাবিশারদ। তিনি গ্যাস এবং তরলের অবস্থার সমীকরণের উপর বিস্তর গবেষণা পরিচালনা করেন। এছাড়াও তিনি আন্তঃআণবিক বল আবিষ্কার করেন যা বর্তমানে ভ্যান ডার ওয়ালস বল নামে খ্যাত। এই আবিষ্কারের ফলেই গ্যাস ও তরলের চাপ, আয়তন ও তাপমাত্রার মধ্যে সম্পর্ক স্থাপন করা সম্ভব হয়েছিলো। তিনি ১৮৫৭ সালে বিজ্ঞানী রুডল্‌ফ ক্লসিয়াস রচিত গতির প্রকৃতি বা তাপের উপর একটি নিবন্ধের সারাংশ পাঠ করেন। এই নিবন্ধের সারাংশই তাকে তার জীবনভর কাজের লক্ষ্য নির্দিষ্ট করে দিয়েছিলো। ভ্যান ডার ওয়ালস গ্যাস এবং তরলের অবস্থা সমীকরণ নিয়ে তার কাজের জন্য পদার্থবিজ্ঞানে ১৯১০ সালে নোবেল পুরস্কার জিতেছিলেন। ফান ডার ভাল্‌স সমীকরণ ফান ডার ভাল্‌স বল ফান ডার ভাল্‌স ব্যাসার্ধ উইকিমিডিয়া কমন্সে জোহানেস ডিডেরিক ভ্যান ডার ওয়ালস সংক্রান্ত মিডিয়া রয়েছে। Scientists of the Dutch School Van der Waals, Royal Netherlands Academy of Arts and Sciences Albert van Helden Johannes Diderik van der Waals 1837 – 1923 In: K. van Berkel, A. van Helden and L. Palm ed., A history of Science in the Netherlands. Survey, Themes and Reference (Leiden: Brill, 1999) 596 - 598. Johannes Diderik van der Waals - Biography at Nobelprize.org. Museum Boerhaave Negen Nederlandse Nobelprijswinnaarsপিডিএফ (2.32 MiB) H.A.M. Snelders, Waals Sr., Johannes Diderik van der (1837-1923), in Biografisch Woordenboek van Nederland. Biography of Johannes Diderik van der Waals (1837 – 1923) at the National library of the Netherlands. "The Nobel Prize in Physics 1910"। Nobel Foundation। সংগ্রহের তারিখ ২০০৮-১০-০৯।
গুস্তাফ দালেন

নিল্‌স গুস্তাফ দালেন সুয়েডীয় উদ্ভাবক ও শিল্পপতি। তিনি এজিএ এবি নামক বৃহঃ শিল্প প্রতিষ্ঠান প্রতিষ্ঠা করেন। ১৯১২ সালে পদার্থবিজ্ঞানে নোবেল পুরস্কার লাভ করেন। তিনি উপকূলীয় আলোক সংকেত এবং আলোক বয়ার জন্য গ্যাস রেগুলেটর দ্বারা নিয়ন্ত্রিত স্বয়ংক্রিয় নিয়ন্ত্রক উদ্ভাবন। The AGA production and development center around 1920. Some of the remaining AGA-buildings, today working as a center for small companies. The AGA head office with about 150 employees is still in some of the buildings. Photo: October 2009. গুস্তাফ দালেন, ১৯২৬ সালে তার ক্যারিয়ারের তুঙ্গে, যখন তিনি এজিএ শিল্পের ব্যবস্থাপনা পরিচালক। ভিলা একবাকেন, দালেন পরিবারের বসতভিটা, ১৯১২ সালে এজিএ প্রোডাকশন প্লান্টের নিকটে নির্মিত। এখন এটি সুইডেনে কানাডার এমব্যাসেডরের বাসস্থান। সস্ত্রীক গুস্তাফ দালেন। ভিলা একবাকেনের বাইরে ১৯৩৭ খৃ: গুস্তাভ সম্পর্কে
ঘাটেশ্বর

ঘাটেশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল দুইটি আটচালা শিবমন্দির। ১২৬২ বঙ্গাব্দে রাণী রাসমণির দেওয়ান হরিনারায়ণ বসু ১৬ ফুট ৪ ইঞ্চি X ১৫ ফুট মাপের ও ৩০ ফুট উচ্চ একটি পূর্বমুখী প্রতিষ্ঠালিপিহীন আটচালা শিবমন্দির প্রতিষ্ঠা করেন। ১০ ফুট ৩ ইঞ্চি X ৭ ফুট ৪ ইঞ্চি। ১৩ ফুট ৭ ইঞ্চি X ১৩ ফুট ৪ ইঞ্চি মাপের মন্দিরের আয়তাকার গর্ভগৃহে পাশখিলান ও পেণ্ডেনটিভ করে গম্বুজাকারে নির্মিত। মন্দিরের শিবলিঙ্গে হরিনারায়ণ বসুর পিতা কৃষ্ণচন্দ্র বসুর নাম উৎকীর্ণ ঊনবিংশ শতাব্দীর প্রথমার্ধে স্থানীয় ঘোষচৌধুরী পরিবার দ্বারা ২৪ ফুট ৯ ইঞ্চি X ২১ ফুট ৩ ইঞ্চি মাপের ও ৩০ ফুট উচ্চ একটি দক্ষিণমুখী আটচালা শিবমন্দির নির্মিত হয়। মন্দিরে আয়নিক ক্যাপিটাল ও ফ্যানেলাইটের প্রয়োগ করা হয়েছে। ঊনবিংশ শতাব্দীর নব্বইয়ের দশকে এই গ্রামে একটি পুকুর সংস্কারের সময় তিনটি প্রাচীন জৈনমূর্তি আবিষ্কৃত হয়। এর মধ্যে একটি তীর্থঙ্কর আদিনাথের মূর্তি কলকাতা শহরে আশুতোষ সংগ্রহালয়ে সংরক্ষিত রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
চকপরান-কাটাখালি

চকপরান-কাটাখালি ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ। ঊনবিংশ শতাব্দীর প্রথমার্ধে জঙ্গল কেটে চকপরান-কাটাখালি গ্রাম পত্তনের সময় বিহার থেকে আগত জনৈক কাঁবিল মণ্ডল ৩৬ ফুট ৩ ইঞ্চি X ২৪ ফুট ৫ ইঞ্চি মাপের ও ২৫ ফুট উচ্চ অলিন্দযুক্ত তিনগম্বুজ আয়তাকার প্রতিষ্ঠালিপিহীন মসজিদ নির্মাণ করেন। পূর্ব-পশ্চিম মুখী দুটি অর্ধগোলাকৃতি খিলান ও পেণ্ডেণটিভ করে গম্বুজাকৃতি ছাদ নির্মিত হয়েছে। মসজিদের ভেতরের মাপ ৩০ ফুট ৬ ইঞ্চি X ৯ ফুট এবং অলিন্দের মাপ ৩০ ফুট ৬ ইঞ্চি X ৮ ফুট ৬ ইঞ্চি। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
চন্দনদহ

চন্দনদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ব্রিটিশ আমলে নির্মিত একটি নীলকুঠি। চন্দনদহ গ্রামের প্রাথমিক বিদ্যালয়ের নিকটে ৪০ ফুট X ১৩ ফুট ৬ ইঞ্চি মাপের ও ১৫ ফুট উচ্চ জীর্ণ ও ধ্বংসপ্রায় একটি নীলকুঠি অবস্থিত। এই নীলকুঠির উত্তর ও দক্ষিণ দিকে ১১ ফুট ৬ ইঞ্চি X ১১ ফুট ৬ ইঞ্চি মাপের দুইটি বর্গাকৃতি গম্বুজাকৃতি ছাদ বিশিষ্ট কক্ষ অবস্থিত। বাড়িটি নির্মাণে ২১ X ১৪ X ৫ ঘন সেন্টিমিটার মাপের ইট ব্যবহৃত হয়েছে। বর্তমানে এই বাড়িটিকে হিন্দু ও মুসলিম ধর্ম্বাবলম্বী উভয় সম্প্রদায়ের মানুষ বিভিন্ন ধর্মীয় আচার পালনের জন্য ব্যবহার করে থাকেন। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
খোর্দ্দ সদাশিবপুর

খোর্দ সদাশিবপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মন্দিরবাজার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল ঊনবিংশ শতাব্দীতে নির্মিত একটি প্রাচীন আটচালা শিবমন্দির। খোর্দ সদাশিবপুরে ১২২৭ বঙ্গাব্দে জনৈক নবীনচন্দ্র সরদার দ্বারা নির্মিত ১৪ ফুট X ১৪ ফুট মাপের ও ৪০ ফুট উচ্চ পূর্বমুখী, ত্রিকলস, একদুয়ারী, অলিন্দবিহীন আটচালা শিব মন্দির অবস্থিত। ৯ ফুট ১.৫ ইঞ্চি X ৯ ফুট মাপের মন্দিরের গম্বুজাকৃতি ছাদ বিশিষ্ট গর্ভগৃহের দেওয়ালের চার কোণে লহরার বিন্যাস দেখা যায়। মন্দিরের সামনের দেওয়ালে পোড়ামাটির ক্ষয়প্রাপ্ত দুইটি লম্ফনোদ্যত সিংহমূর্তি ও গণেশ মূর্তি রয়েছে। এছাড়া এই দেওয়ালে কার্নিশের নিচে উড়ন্ত ও উপবিষ্ট এক সারি পোড়ামাটির পায়রার মূর্তি রয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
হেইকে কামারলিং ওনেস

হেইকে কামারলিং ওনেস নেদারল্যান্ডে জন্মগ্রহণকারী একজন পদার্থবিজ্ঞানী। তার মূল গবেষণার বিষয় ছিল অতিশৈত্য তৈরির প্রযুক্তি এবং এর সাথে সংশ্লিষ্ট সকল ঘটনাসমূহ। তিনি ১৯১৩ সালে পদার্থবিজ্ঞানে নোবেল পুরস্কার লাভ করেন। এক্ষেত্রে অতিপরিবাহিতা বিষয়ে তার মৌলিক গবেষণা গুরুত্ব পায়। "Heike Kamerlingh Onnes - Biographical"। নোবেল পুরস্কার। সংগ্রহের তারিখ ১২ জানুয়ারি ২০১৫।
স্লাভীয় ভাষাসমূহ

স্লাভীয় ভাষাসমূহ বা স্লাভোনীয় ভাষাসমূহ (Slavic languages or Slavonic languages) ইন্দো-ইউরোপীয় ভাষাসমূহের একটি উপশাখা এবং স্লাভীয় জনগোষ্ঠীর মুখের বিভিন্ন ভাষার সমষ্টিগত নাম। মূলত পূর্ব ইউরোপ, বলকান, কেন্দ্রীয় ইউরোপ ও এশিয়ার কিছু অংশে এই ভাষাগুলো ব্যবহার হয়। ভাষাবিজ্ঞানীরা স্লাভীয় ভাষাগুলিকে তিনটি প্রধান শাখায় ভাগ করেছেন: পূর্ব স্লাভীয়: রুশ, ইউক্রেনীয়, বেলারুশ, ইত্যাদি ভাষা পশ্চিম স্লাভীয়, যেগুলি নিচের উপশাখায় বিভক্ত: চেক এবং স্লোভাক, ঊর্ধ্ব সর্বীয় ভাষা ও নিম্ন সর্বীয় ভাষা (জার্মানিতে ব্যবহৃত সংখ্যালঘু ভাষা), লেখিতীয় ভাষাসমূহ: পোলীয় , পোমেরানীয়/কাশুবীয় এবং বর্তমানে লুপ্ত পোলাবীয় ভাষা। দক্ষিণ স্লাভীয়, যেগুলি নিচের উপশাখায় বিভক্ত: পশ্চিমী উপদল: স্লোভেনীয়, বসনীয়-ক্রোয়েশীয়-সার্বীয় দল (ক্রোয়েশীয়, বসনীয় এবং সার্বীয়; এগুলোর একটি বুঝতে পারলে বাকিগুলোও বোঝা যায়), ইত্যাদি। পূর্বী উপদল: বুলগেরীয় এবং ম্যাসিডোনীয় (এগুলোর একটি বুঝতে পারলে অন্যটিও বোঝা যায়)।
দোসর

দোসর ২০০৬ সালে নির্মিত বাংলা ভাষায় নির্মিত ভারতীয় চলচ্চিত্র। এটি প্রযোজনা করেন অরিন্দম চৌধুরী (প্লানমান মোশন পিকচারস) এবং পরিচালনা করেন ঋতুপর্ণ ঘোষ। এই সাদাকালো চলচ্চিত্রটিতে প্রসেনজিৎ চট্টোপাধ্যায় অভিনীত চরিত্রটি জাতীয় চলচ্চিত্র পুরস্কার -বিশেষ জুরি পুরস্কার/ লাভ করে। এই ছবির অভিনেত্রী কঙ্কনা সেন শর্মা ২০০৭ সালে নিউইয়র্ক চলচ্চিত্র উৎসবে সেরা অভিনেত্রীর পুরস্কার লাভ করে। এই চলচ্চিত্রটি ২০০৭ সালে ৬০তম কান চলচ্চিত্র উৎসবে প্রদর্শিত হয়। প্রসেনজিৎ চট্টোপাধ্যায় - কৌশিক চট্টোপাধ্যায় কঙ্কনা সেন শর্মা - কাবেরী চট্টোপাধ্যায় চান্দ্রেয়ী ঘোষ - মিতা রায় শঙ্কর চক্রবর্তী - মিতা রায়ের স্বামী/ বিশ্বাস মহাশয় পল্লবী চট্টোপাধ্যায় - বৃন্দা পরমব্রত চট্টোপাধ্যায় - ববি/ বিবস্বান শাশ্বত চট্টোপাধ্যায় - কৌশিকের ছোট ভাই/ বুবুল টোটা রায়চৌধুরী - কৌশিকের সহকর্মী ২০০৭ :বেঙ্গল চলচ্চিত্র সাংবাদিক সমিতি পুরস্কারঃ সেরা অভিনেতা প্রসেনজিৎ চট্টোপাধ্যায় ২০০৭ : মহীন্দ্র ইন্দো-মার্কিন কলা পরিষদ চলচ্চিত্র উৎসবঃ সেরা অভিনেত্রী কঙ্কনা সেন শর্মা ২০০৭ : মহীন্দ্র ইন্দো-মার্কিন কলা পরিষদ চলচ্চিত্র উৎসবঃ সেরা পরিচালক ঋতুপর্ণ ঘোষ ২০০৭ : জাতীয় চলচ্চিত্র পুরস্কার - বিশেষ জুরি পুরস্কার প্রসেনজিৎ চট্টোপাধ্যায় [১] "Indiafm"। Dosar। ১৩ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ September 2006।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Time of India"। Dosar at Caanes। ১৭ মে ২০০৭। সংগ্রহের তারিখ ১৭ মে ২০০৭।  "ndtvmovies"। Konkona wins best actress award in NYC। ১৪ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৭।  "ndtvmovies"। Ghosh wins best director award in NYC। ১৪ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৭।  অফিসিয়াল ওয়েবসাইট[স্থায়ীভাবে অকার্যকর সংযোগ] ইন্টারনেট মুভি ডেটাবেজে দোসর (ইংরেজি)
বাংলাদেশের বিশ্ববিদ্যালয়সমূহ

বাংলাদেশের বিশ্ববিদ্যালয়সমূহ দেশের প্রায় ১০৫টি প্রতিষ্ঠানের মধ্যে ৭৫টি শিক্ষা প্রতিষ্ঠান যা বাংলাদেশে প্রচলিত উচ্চ শিক্ষার প্রতিষ্ঠান হিসেবে প্রতিনিধিত্ব করে। ব্যবস্থাপনা এবং আর্থিক কাঠামো দ্বারা বিভক্ত, ৩৭টি সরকারি বিশ্ববিদ্যালয়, ৯০টিরও বেশি বেসরকারি বিশ্ববিদ্যালয়, ২টি আন্তর্জাতিক বিশ্ববিদ্যালয়, ৩১টি বিশেষ কলেজ এবং ২টি বিশেষ বিশ্ববিদ্যালয় এর মধ্যে অন্তর্ভুক্ত। প্রধানত প্রযুক্তিগত গবেষণা, চিকিত্সাবিজ্ঞান গবেষণা, ব্যবসায় শিক্ষা এবং ইসলামিক স্টাডিজের জন্য বিশেষ বিশ্ববিদ্যালয় রয়েছে। শুধুমাত্র মহিলাদের জন্য রয়েছে দুইটি বেসরকারি বিশ্ববিদ্যালয়। বেশিরভাগ বিশ্ববিদ্যালয় বাংলাদেশের রাজধানী ঢাকা শহরে অবস্থিত। জাতীয় বিশ্ববিদ্যালয়ের অধীভুক্ত দেশব্যাপী প্রায় ২,২৮৩টি কলেজ রয়েছে যা বিশ্বের মধ্যে বৃহত্তম (শিক্ষার্থীর দিক দিয়ে বিশ্বে পঞ্চম)। বাংলাদেশ উন্মুক্ত বিশ্ববিদ্যালয় দূরশিক্ষণ কোর্স পাঠদান কার্যক্রম পরিচালনা করে থাকে। বাংলাদেশ বিশ্ববিদ্যালয় মঞ্জুরী কমিশন বাংলাদেশের বিশ্ববিদ্যালয়সমূহের তালিকা বাংলাদেশের শিক্ষা ব্যবস্থা বাংলাদেশের বিদ্যালয়ের তালিকা বাংলাদেশের কলেজের তালিকা বাংলাদেশের ইনস্টিটিউটসমূহের তালিকা বাংলাদেশের মেডিকেল কলেজসমূহের তালিকা বাংলাদেশের ডেন্টাল কলেজসমূহের তালিকা বাংলাদেশে টেক্সটাইল শিক্ষা বাংলাদেশের স্থাপত্য শিক্ষা প্রতিষ্ঠানের তালিকা জাভেদ আই. খান (ফেব্রুয়ারি ২১, ২০০৬)। Worldwide Emergence of Research and Education Networks and a Proposal for Bangladesh [বিশ্বব্যাপী গবেষণা ও শিক্ষা নেটওয়ার্কের উত্থান এবং বাংলাদেশের জন্য একটি প্রস্তাবনা] (পিডিএফ) (ইংরেজি ভাষায়)। ইউএসএ: কেন্ট স্টেট ইউনিভার্সিটি। সংগ্রহের তারিখ মে ১৬, ২০১৫।  জাভেদ আই. খান (ফেব্রুয়ারি ২১, ২০০৬)। রA Global Perspective on University Libraries and a Roadmap for Bangladesh Digital Library Consortium (পিডিএফ) (ইংরেজি ভাষায়)। ইউএসএ: কেন্ট স্টেট ইউনিভার্সিটি। সংগ্রহের তারিখ মে ১৬, ২০১৫।  ইউনেস্কো: বাংলাদেশের বিশ্ববিদ্যালয়সমূহের তালিকা বাংলাদেশ বিশ্ববিদ্যালয় মঞ্জুরি কমিশন বিশ্ববিদ্যালয় আইন, ১৮৫৭ – বাংলাপিডিয়া বিশ্ববিদ্যালয় আইন, ১৯০৪ – বাংলাপিডিয়া Bangladesh: Economics Departments, Institutes and Research Centers in the World
আন্তর্জাতিক বিশ্ববিদ্যালয়

একটি আন্তর্জাতিক বিশ্ববিদ্যালয় সাধারণত বহু দেশের সরকার কর্তৃক অর্থায়নকৃত এবং এর ফলে বিভিন্ন দেশের সরকারের কর্মকর্তাদের দ্বারা নিয়ন্ত্রিত হয়। এই বিশ্ববিদ্যালয়গুলি প্রায়শই আঞ্চলিক এবং আন্তর্জাতিক সংস্থার মাধ্যমে গঠিত হয়ে থাকে। আন্তঃসরকারি এবং আন্তর্জাতিক বিশ্ববিদ্যালয়ের মধ্যে পার্থক্য আন্তঃসরকারি সংস্থা এবং আন্তর্জাতিক সংস্থার ন্যায় অণুরূপ। বরং আন্তর্জাতিক একটি উন্মুক্ত শব্দ, যখন আন্তঃসরকার বিশেষভাবে এই সত্যকে বোঝায় যে অংশগ্রহণকারী দল বা সদস্যরা সার্বভৌম রাষ্ট্র এবং আন্তঃসরকারি সংস্থা। ফলস্বরূপ, শুধুমাত্র আন্তঃসরকারি বিশ্ববিদ্যালয়গুলি আন্তর্জাতিক আইনের বিষয়। "আন্তর্জাতিক বিশ্ববিদ্যালয়" উপাধিটি ('বিশ্বের বিশ্ববিদ্যালয়গুলির তালিকা'তে আঞ্চলিক/আন্তর্জাতিক বিভাগ) আন্তর্জাতিক বিশ্ববিদ্যালয়গুলির দ্বারা প্রয়োগ করা হয়েছে:: EUCLIDE (Pôle Universitaire EUCLIDE) - EUCLID (Euclid University) ইউরোপিয়ান ইউনিভার্সিটি ইনস্টিটিউট নালন্দা বিশ্ববিদ্যালয় দক্ষিণ এশীয় বিশ্ববিদ্যালয় আইএমও আন্তর্জাতিক সমুদ্র আইন ইনস্টিটিউট (আইএমএলআই) ইউনিভার্সিটি অব আর্টস হেলসিঙ্কি জাতিসংঘ বিশ্ববিদ্যালয় ওয়ার্ল্ড মেরিটাইম ইউনিভার্সিটি ইসলামিক ইউনিভার্সিটি অব টেকনোলজি (আইইউটি) ইন্টারন্যাশনাল ইউনিভার্সিটি, কম্বোডিয়া ইন্টারন্যাশনাল অ্যাসোসিয়েশন অব ইউনিভার্সিটি জাতিসংঘ আন্তঃসরকারি সংস্থা http://www.iau-aiu.net/sites/all/files/international.pdf[স্থায়ীভাবে অকার্যকর সংযোগ]
রাঙ্গামাটি বিজ্ঞান ও প্রযুক্তি বিশ্ববিদ্যালয়

রাঙ্গামাটি বিজ্ঞান ও প্রযুক্তি বিশ্ববিদ্যালয় বা রাবিপ্রবি বাংলাদেশের রাঙ্গামাটি জেলায় অবস্থিত একটি সরকারি বিশ্ববিদ্যালয়। বাংলাদেশ সরকারের রাঙ্গামাটি বিজ্ঞান ও প্রযুক্তি বিশ্ববিদ্যালয় আইন, ২০০১ অনুযায়ী বিশ্ববিদ্যালয়টি প্রতিষ্ঠা করা হয়। ২০১৪-২০১৫ শিক্ষাবর্ষে বিশ্ববিদ্যালয়ের শিক্ষাকার্যক্রম চালু হয়। ২০১৪-২০১৫ শিক্ষাবর্ষে বিশ্ববিদ্যালয়টি নানা ঝামেলায় দেরিতে কার্যক্রম শুরু করেছিল। শহরের শাহ উচ্চ বিদ্যালয়ের ২ টি কক্ষ ভাড়া নিয়ে ১০০ জন শিক্ষার্থী নিয়ে এই ইউনিভার্সিটির কার্যক্রম শুরু করা হয়। বিশ্ববিদ্যালয়ের স্থায়ী ক্যাম্পাসের জন্য ঝগড়াবিল মৌজার ৬৪ একর জমি অধিগ্রহণ করা হয়েছে। এই স্থানে একটি ২২৭ কোটি টাকা ব্যয়ে মাস্টার প্ল্যান তৈরি করে কাজ শুরু করা হবে। ৩০ সেপ্টেম্বর ২০১৯ সালে স্থায়ী ক্যাম্পাসে ক্লাস শুরু করা হয়। নিম্নোক্ত ব্যক্তিবর্গ রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন: প্রদানেন্দু বিকাশ চাকমা (২০১৪ - ২০২২) সেলিনা আখতার (২০ সেপ্টেম্বর ২০২২ - ১৮ আগস্ট ২০২৪) কম্পিউটার বিজ্ঞান ও প্রকৌশল বিভাগ বন ও পরিবেশ বিজ্ঞান মৎস্য ও সামুদ্রিক সম্পদ প্রযুক্তি ব্যবস্থাপনা বিভাগ পর্যটন ও আতিথেয়তা ব্যবস্থাপনা বিভাগ বাংলাদেশ ইসলামী ছাত্রশিবির বাংলাদেশের বিশ্ববিদ্যালয়সমূহের তালিকা "রাবিপ্রবি"। ugc.gov.bd (ইংরেজি ভাষায়)। ঢাকা: বিশ্ববিদ্যালয় মঞ্জুরী কমিশন। সংগ্রহের তারিখ মে ১৫, ২০১৫। [স্থায়ীভাবে অকার্যকর সংযোগ] "রাঙ্গামাটি বিজ্ঞান ও প্রযুক্তি বিশ্ববিদ্যালয় আইন, ২০০১"। বাংলাদেশ। জুলাই ১৫, ২০০১। সংগ্রহের তারিখ মে ১৫, ২০১৫।  "রাঙ্গামাটি প্রযুক্তি বিশ্ববিদ্যালয়ের ভর্তি কার্যক্রম শুরু"। দ্য রিপোর্ট। ঢাকা। জানুয়ারি ২০, ২০১৫। ১৯ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ মে ১৬, ২০১৫।  "রাবিপ্রবি'তে শ্রেণী কার্যক্রম চালুর দাবিতে মানববন্ধন ও প্রধানমন্ত্রী বরাবরে স্মারকলিপি পেশ"। পার্বত্যনিউজ। অক্টোবর ১১, ২০১৫। সংগ্রহের তারিখ ২ ডিসেম্বর ২০১৮।  "রাবিপ্রবি সেরা বিশ্ববিদ্যালয়ে পরিণত হবে: ইউজিসি"। campuslive.com। ১১ আগস্ট ২০১৮। সংগ্রহের তারিখ ২ ডিসেম্বর ২০১৮। [স্থায়ীভাবে অকার্যকর সংযোগ] "রাবিপ্রবি উপাচার্যের দায়িত্ব নিচ্ছেন না ড. ফারুক"। যুগান্তর। ২ এপ্রিল ২০২২। সংগ্রহের তারিখ ২ এপ্রিল ২০২২।  "রাবিপ্রবির নতুন ভিসি হলেন ড. সেলিনা আখতার"। সারাবাংলা। ১৯ সেপ্টেম্বর ২০২২। সংগ্রহের তারিখ ১৯ সেপ্টেম্বর ২০২২।
ভুলতা ইউনিয়ন

ভুলতা ইউনিয়ন বাংলাদেশের নারায়ণগঞ্জ জেলার রূপগঞ্জ উপজেলার একটি ইউনিয়ন। এর আয়তন ২৩৬৪ একর, জনসংখ্যা ৪১,৯৭৬ প্রায় এবং গ্রামের সংখ্যা ২৯টি। এর শিক্ষার হার ৫৬.২%। দায়িত্বরত চেয়ারম্যান ব্যারিস্টার আরিফুল হক ভূইয়া। ভুলতা এলাকার গাউসিয়া মার্কেট দেশের অন্যতম বৃহত্তম পাইকারি ও খুচরা বিক্রির বাজার। শাড়ি, কাপড়, থান কাপড়, বোরকা, লুঙ্গি, থ্রি-পিস, ইলেকট্রনিক্স, মোবাইল, টেইলার্স, জুয়েলারি, কসমেটিকস ইত্যাদি পাইকারি ও খুচরা দোকানের বিশাল সমাহার এই মার্কেট। দেশের বিভিন্ন জেলা থেকে ব্যবসায়ী ও ক্রেতারা এখানে বাজার করতে আসেন। গাউসিয়ায় জমে উঠেছে ঈদের বেচা-কেনা, টার্গেট কয়েকশ কোটি, জাগো নিউজ টুয়েন্টি ফোর ডটকম, ২৯ মার্চ ২০২৪